CELEX: 62005CJ0424
Language: bg
Date: 2007-06-21 00:00:00
Title: Решение на Съда (трети състав) от 21 юни 2007 г. # Комисия на Европейските общности срещу Sonja Hosman-Chevalier. # Обжалване - Заплата - Надбавка за експатриране - Условие, предвидено в член 4, параграф 1, буква а) от приложение VII към Правилника - Понятие за "работа за друга държава". # Дело C-424/05 P.

РЕШЕНИЕ НА СЪДА (трети състав)
      21 юни 2007 година
      Дело C‑424/05 P
      Комисия на Европейските общности
      срещу
      Sonja Hosman-Chevalier
      „Обжалване — Заплата — Надбавка за експатриране — Условие, предвидено в член 4, параграф 1, буква а) от приложение VII към Правилника — Понятие „работа за друга държава“
      Предмет: Жалба, подадена срещу Решение на Първоинстанционния съд на Европейските общности от 13 септември 2005 г. по дело Hosman-Chevalier/Комисия
         (T‑72/04, Recueil, стр. II‑3265) с искане за отмяна на решението
      
      Решение: Отхвърля жалбата.
      
      Резюме
      Длъжностни лица — Заплата — Надбавка за експатриране — Условия за предоставяне
      (член 4, параграф 1, буква а) от приложение VII към Правилника за длъжностните лица)
      Понятието за държава по смисъла на член 4, параграф 1, буква а), второ тире от приложение VII към Правилника по необходимост
         обхваща постоянното представителство на държава-членка към Европейския съюз. Ето защо по отношение на персонала на такова
         постоянно представителство, включително административния и техническия му персонал, трябва да се смята, че поради принадлежността
         му към структурите на това представителство, същият е на служба към съответната държава-членка и поради това се намира в положение
         на „експатриране“ по смисъла на тази разпоредба, независимо от особените и специфични функции, упражнявани в посоченото образувание,
         тъй като правото на надбавка за експатриране не е обусловено от съществуването на пряка правна връзка между заинтересованото
         лице и съответната държава. Впрочем това тълкуване е в съответствие с автономията, от която трябва да се ползват държавите-членки
         във връзка с вътрешната организация на своите постоянни представителства. Всъщност всяка държава-членка определя както образуванията,
         които да са част от постоянното ѝ представителство, така и публичните интереси, които трябва да защитават различните структури
         към това представителство в отношенията си с общностните институции.